**Trei poezioare**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1

Salcia plăpândă

Una, pe-nserate

Scrie pe oglindă

Gândurile toate.

Care poartă-n unde

Versuri cu suspine:

„Unde este, unde?

Cine este, cine?”

2

Plopu-n tremurare

Strânsă-n frunze grele

Orice înserare

O citește-n stele.

Cântă ori că geme

Setea de poveste:

„Câtă, câtă vreme?

Cine, cine este?”

3

Seara blândă trece

Fulguită-n aștri

Peste căi petrece

Ochii săi albaștri.

Visele culege

Într-o melodie:

„Cine m-a-nțelege

Dragostea s-o știe?

Victor Bragagiu

victorbragagiu. blogspot. com